পজনান
পজনান (পোলীয়: [ˈpɔznaɲ] (শুনুন)) হল পোল্যান্ডের একটি শহর যেটি পশ্চিম-মধ্য পোল্যান্ডের গ্রেটার পোল্যান্ড অঞ্চলের ওয়ার্টা নদীর তীরে অবস্থিত। এই শহরটি একটি গুরুত্বপূর্ণ সাংস্কৃতিক ও ব্যবসায়িক কেন্দ্র এবং পোল্যান্ডের সবচেয়ে জনবহুল অঞ্চলগুলির মধ্যে একটি যেখানে অনেক ঐতিহ্যবাহী আঞ্চলিক রীতিনীতি - কৃষ্টি রয়েছে, সেন্ট জনস মেলা, সেন্ট মার্টিনের প্রথাগত ক্রিসেন্ট এবং স্থানীয় উপভাষা। এর সবচেয়ে গুরুত্বপূর্ণ ঐতিহ্যবাহী স্থানগুলির মধ্যে রয়েছে রেনেসাঁ সময়ের পুরাতন শহর, টাউন হল এবং গোথিক ক্যাথেড্রাল। পজনান জনসংখ্যার দিক থেকে পোল্যান্ডে পঞ্চম বৃহত্তম শহর এবং দেশের প্রাচীন শহরগুলির মধ্যে একটি। ২০২১ সালের হিসাবে, এই শহরের জনসংখ্যা হল ৫,২৯,৪১০ জন, যেখানে পজনান মেট্রোপলিটান এলাকা ও কাউন্ট্রি এবং অন্যান্য কয়েকটি এলাকা মিলিয় ১.১ মিলিয়নেরও অধিক লোকের বসবাস। এটি মধ্যযুগের পোল্যান্ডের চারটি ঐতিহাসিক রাজধানীর একটি এবং গ্রেটার পোল্যান্ড অঞ্চলের প্রাচীন রাজধানী, বর্তমানে গ্রেটার পোল্যান্ড প্রদেশের প্রশাসনিক রাজধানী।